Helikopter stort neer in N-Kaap | Nuus24
Helikopter stort neer in N-Kaap
Helikopter help toe vrou hartaanval kry
Helikopter het glo in kragdrade vasgevlieg
Mistige weerstoestande dalk oorsaak van heli-ongeluk
Kaapstad - ‘n Oud-Kaptein van die Griekwas-rugbyspan en ‘n jong man is dood toe hul helikopter gisteraand in die Kenhardt-distrik neergestort het. André van Wyk (45), wat die rekord hou vir die meeste wedstryde as kaptein vir die Griekwas-rugbyspan, en Juandré Pretorius (20) het vroeër die dag jakkalse uit die helikopter gejag vir die boere in die distrik, sê kapt. Jacques September, polisiewoordvoerder.“Omstreeks 18:00 het hulle hul dagtaak voltooi. Teen 19:15 is hulle as vermis aangemeld.”Volgens September sou hulle die aand by ‘n boer in die distrik oorslaap.“’n Taakspan is saamgestel wat die hele nag deur na hulle gesoek het. Omstreeks 08:00 vanoggend (Vrydagoggend) het ons die wrak in die veld gekry.“Die Burgerlugvaartowerheid het die ondersoek oorgeneem.”Familie ‘verpletter’Mev. Teresa van Wyk, wat voorheen met André getroud was, sê die familie was “verpletter” toe hulle die nuus hoor. “Hy het nog gisteraand ons dogter gebel, net voordat hy weer opgestyg het. Hy het gesê hy sal haar Vrydagmiddag sien.”Sy sê toe hy nie weer bel nadat hy geland het, soos sy gebruik was, nie, het hulle agterdogtig geraak.“Ons het nie geslaap nie. Ons het elke uur gebel om te hoor of hulle dan nie iets gekry het nie.”Sy sê André was ‘n ten volle opgeleide helikoptervlieënier met meer as 800 uur se vliegtyd agter sy naam.“Hy het dit as ‘n stokperdjie gedoen. Hy is eintlik ‘n skaap- en veeboer.”Beide Van Wyk en Pretorius was van Postmasburg in die Noord-Kaap.Volgens die Griekwas-rugbyspan se webtuiste het Van Wyk tussen 1989 en 1994 66 keer as kaptein van die span uitgedraf. - Nuus24
Lees meer oor: ongeluk | noord-kaap | helikopter VOLGENDE OP NUUS24X
Hierdie berig maak nogal ou wonde oop. My broer is verlede jaar 16 Augustus ook so oorlede. Ek wonder of hier bestuurder ook gedwing was om op sekondêre roete te ry om sodoende die kortsigtige trok eienaar tolgeld te spaar